SL Uradni list Evropske unije L 281/78

UREDBA KOMISIJE (EU) št. 962/2010

z dne 26. oktobra 2010

o spremembi Uredbe (ES) št. 2042/2003 o stalni plovnosti zrakoplovov in letalskih proizvodov, delov in naprav ter o potrjevanju organizacij in osebja, ki se ukvarjajo s temi nalogami

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije in zlasti člena 100(2) Pogodbe,

ob upoštevanju Uredbe (ES) št. 216/2008 Evropskega parlamenta in Sveta z dne 20. februarja 2008 o skupnih predpisih na področju civilnega letalstva in ustanovitvi Evropske agencije za varnost v letalstvu in razveljavitvi Direktive Sveta 91/670/EGS, Uredbe (ES) št. 1592/2002 in Direktive 2004/36/ES (1), kakor je bila spremenjena z Uredbo (ES) št. 1108/2009 (2), in zlasti člena 5(5) Uredbe,

ob upoštevanju naslednjega:

(1) Da bi ohranili visoko, enotno raven varnosti letalstva v Evropi, je treba ohraniti sedanje zahteve in postopke za stalno plovnost zrakoplovov in letalskih proizvodov, delov in naprav ter potrjevanje organizacij in osebja, ki se ukvarjajo s temi nalogami, zlasti v zvezi z zahtevami glede usposabljanja, preverjanja, znanja in izkušenj za izdajo licenc za vzdrževanje zrakoplovov za zrakoplove, ki se ne uporabljajo za komercialni letalski prevoz.

(2) Evropska agencija za varnost v letalstvu (v nadaljnjem besedilu: agencija) je Komisiji predložila tri mnenja (3), izdana v skladu s členom 17(2)(b) in členom 19(1) Uredbe (ES) št. 216/2008. Za oceno učinka sprememb veljavnih predpisov mora biti na voljo dovolj časa, da bi zagotovili, da ostanejo ti predpisi v vseh primerih ob upoštevanju ocene tveganja preprosti, sorazmerni, gospodarni in učinkoviti.

(3) Zato je treba pristojnim organom držav članic in zainteresiranim stranem dovoliti, da lahko odložijo uporabo določenih določb, ki zadevajo zrakoplove, ki se ne uporabljajo za komercialni letalski prevoz, razen velikih zrakoplovov, za dodatno obdobje enega leta.

(4) Uredbo Komisije (ES) št. 2042/2003 (4) je zato treba ustrezno spremeniti.

(5) Ukrepi iz te uredbe so v skladu z mnenjem odbora, ustanovljenega s členom 65 Uredbe (ES) št. 216/2008 –

SPREJELA NASLEDNJO UREDBO:

Člen 1

Člen 7(3)(g) Uredbe (ES) št. 2042/2003 se nadomesti z naslednjim:

„(g) naslednjih določb Priloge III (dela 66) za zrakoplove, ki se ne uporabljajo za komercialni letalski prevoz, razen velikih zrakoplovov, do 28. septembra 2011: — M.A.606(g) in M.A.801(b)2 Priloge I (dela M), — 145.A.30(g) in (h) Priloge II (dela 145).“

Člen 2

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 26. oktobra 2010 Za Komisijo Predsednik José Manuel BARROSO

(1) UL L 79, 19.3.2008, str. 1.

(2) UL L 309, 24.11.2009, str. 51.

(3) Mnenje Evropske agencije za varnost v letalstvu št. 05/2008 „Rok za dokazovanje skladnosti z zahtevami glede znanja in izkušenj“, mnenje št. 04/2009 „Licence za vzdrževanje zrakoplovov za enostavne zrakoplove“ in mnenje št. 05/2009 „Pravice licence za vzdrževanje zrakoplova B1 in B2 in ratingi tipa in skupinski ratingi in usposabljanje za rating tipa“.

(4) UL L 315, 28.11.2003, str. 1.